
RAPORT DE SPECIALITATE
privind completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara 
Având în vedere Referatul de aprobare a proiectului de hotărâre al Primarului Municipiului Timișoara și Proiectul de hotărâre privind completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara.
Facem următoarele precizări:

Potrivit art.6, alin.1, lit.k, art.26, alin.1 și art.28^14, alin.1 și alin.3 din Legea nr.101/2006 a serviciului de salubrizare a localităților, cu modificările și completările ulterioare autorităţile administraţiei publice locale ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte organizarea, atribuirea, coordonarea şi controlul activităţilor de salubrizare desfăşurate în aria teritorială de competenţă a acestora şi exercită următoarele atribuţii:
aprobarea stabilirii, ajustării sau modificării taxei de salubrizare, inclusiv aprobarea, prin aceeaşi hotărâre, a ajustării sau modificării taxei de salubrizare ori de câte ori aprobă ajustarea sau modificarea vreunui tarif component al activităţilor desfăşurate de operatori pe fluxul deşeurilor municipale, în conformitate cu normele metodologice elaborate şi aprobate de A.N.R.S.C.;

În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:taxe de salubrizare, în cazul prestaţiilor de care beneficiază individual fără contract; Taxa de salubrizare pentru utilizatorii fără contract se stabileşte de către autorităţile administraţiei publice locale ale unităţii/subdiviziunii administrativ-teritoriale la un nivel care să fie motivant pentru încheierea contractului de prestări servicii cu operatorul şi nu se fundamentează pe elemente de cheltuieli.Sumele încasate din taxa de salubrizare se utilizează de către autorităţile administraţiei publice locale ale unităţii/subdiviziunii administrativ-teritoriale la plata facturilor lunare emise de operator, la tariful în lei/tonă, pentru acoperirea costurilor de gestionare a cantităţilor de deşeuri provenite de la utilizatorii fără contract.
Conform art.16 alin.2 din Ordinul nr.82/09.03.2015 emis de Autoritatea Națională de Reglementare pentru Serviciile Comunitare de Utilități Publice, privind aprobarea Regulamentului cadru al serviciului de salubrizare a localităților, autoritatea deliberativă a administrației publice locale aprobă/instituie tarife/taxe de salubrizare pentru constituirea fondurilor necesare finanțării activității.
În conformitate cu prevederile art. 30 din Legea nr.273/2006 privind finanţele publice locale actualizată, coroborate cu prevederile art. 484 din Legea nr.227/2015 privind Codul Fiscal, pentru funcţionarea unor servicii publice locale create în interesul persoanelor fizice şi juridice, Consiliul Local poate adopta taxe speciale, stabilind cuantumul acestora anual şi aprobând regulamentul de stabilire a modului de organizare şi funcţionare a serviciilor publice de interes local pentru care se propun taxele respective.Taxele speciale se încasează numai de la persoanele fizice și juridice care beneficiază de serviciul public de interes local, potrivit regulamentului de organizare și funcționare al acestora.Taxele speciale se fac venit de la bugetul local și se încasează numai de la persoanele fizice și juridice care beneficiază de serviciile publice locale pentru care s-au instituit taxele respective.

Potrivit capitolului Dispoziții finale din Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T.nr.462/16.12.2021, taxa specială de salubrizare se va actualiza prin hotărâre a Consiliului 
Local al Municipiului Timișoara la propunerea operatorului în cazul în care intervin modificări semnificative a elementelor cost/tarif.
Prin HCLMT nr.425/30.08.2022 au fost aprobate și tarifele unice majorate, precum și tarifele distincte rezultate pentru colectarea separată și transportul separat al deșeurilor reziduale și pentru colectarea separată și transportul separat al deșeurilor reciclabile rezultate din tarifele unice majorate pe categorii de utilizatori pentru colectarea și transportul deșeurilor menajere și reciclabile, precum și a deșeurilor similare reziduale și reciclabile pentru utilizatorii serviciului (persoane fizice, persoane juridice private și persoane juridice publice-instituții, autorități publice) din Zona 1-Timișoara, județul Timiș aflată în delegare prin concesiune la RETIM ECOLOGIC SERVICE S.A. pentru serviciul de colectare și transport deșeuri municipale, conform Contractului de delegare prin concesiune nr. 2303/08.12.2017, care rezultă din actualizarea componentei aferente deșeurilor reciclabile prin deducerea contribuției nete O.I.R.E.P., conform ”Procedurii standard ADID Timiș privind organizarea și desfășurarea activității de decontare cu operatorii de colectare-transport a costurilor nete plătite de organizațiile care implementează obligațiile privind răspunderea extinsă a producătorului (O.I.R.E.P.)”, fapt pentru care trebuie completat  Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la HCLMT nr.462/16.12.2021.
Persoanele fizice şi juridice care nu sunt în relaţii contractuale cu operatorul de servicii publice de salubrizare şi produc la rândul lor deşeuri, similar cu cei care au contractat aceste servicii, beneficiază de aceleaşi servicii de care beneficiază şi acele persoane care au încheiate contracte pentru aceste servicii, în sensul că deşeurile pe care le generează aceste persoane sunt colectate şi transportate, potrivit Sistemului Integrat de Management al Deșeurilor în Județul Timiș, situaţie faţă de care se impune instituirea taxei speciale de salubrizare.

Destinaţia taxei speciale de salubrizare este acoperirea serviciilor prestate de către operator în baza documentelor justificative prezentate, precum și acoperirea costului colectării taxei. 

Taxa de salubrizare este o taxă cu destinație specială, fiind utilizată pentru asigurarea finanțării serviciului de salubrizare, în cazul utilizatorilor care beneficiază de prestație individual fără contract, scop pentru care a fost stabilită această taxă prin H.C.L.M.T. nr.425/30.08.2022.

Precizăm faptul că fondurile vor fi asigurate din bugetul local pe anul 2022-Capitolul 74.02A.05.01 –Salubritate, Indicator bugetar 20.01.30 Alte bunuri și servicii pentru întreținere și funcționare, aprobat prin HCLMT nr.60/01.03.2022. 
Referitor la cele expuse mai sus, propunem completarea la Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T. nr.462/16.12.2021, după cum urmează:
1.
La punctul II, Modalități și condiții de stabilire a taxei speciale de salubrizare, subpunctul 4 se completează și va avea următorul conținut:

Prin HCLMT nr.425/30.08.2022 au fost aprobate tarifele unice majorate, precum și tarifele distincte pe   categorii de utilizatori, care rezultă din actualizarea componentei aferente deșeurilor reciclabile prin deducerea contribuției nete O.I.R.E.P., conform ”Procedurii standard ADID Timiș privind organizarea și desfășurarea activității de decontare cu operatorii de colectare-transport a costurilor nete plătite de organizațiile care implementează obligațiile privind răspunderea extinsă a producătorului (O.I.R.E.P.), tarife prevăzute în Tabelul de mai jos.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    
Se aplică doar tarifele de colectare cuprinse în prezenta hotărâre, iar după epuizarea bugetului constituit din fondurile încasate de la O.I.E.R.P.(organizații care implementează obligațiile privind răspunderea extinsă a producătorului) pentru a realiza diminuarea tarifelor, se vor aplica tarifele prevăzute în HCLMT nr.525/25.10.2022. Aplicarea noilor tarife se va efectua începând cu luna următoare lunii epuizării fondurilor încasate de la O.I.E.R.P., în baza notificării efectuate de către ADID Timiș operatorului de colectare.

	Tarif
	UM
	Tarif unic

	Populație urban
	
	

	Colectarea separată și transportul separat al deșeurilor municipale
	lei/persoană/lună
	15,70 (TVA inclus)

	Tarif 

Populație urban
	UM
	Tarife distincte

	Colectarea separată și transportul separat al deșeurilor reziduale de la populație în mediul urban
	lei/persoană/lună
	12,30 (TVA inclus)

	Colectarea separată și transportul separat al deșeurilor reciclabile de la populație în mediul urban
	lei/persoană/lună
	3,40 (TVA inclus)

	   Tarif

Operatori economici şi instituţii publice
	UM
	Tarif unic

	Colectarea separată și transportul separat al deșeurilor similare
	lei/tonă
	447,42 + TVA

	Tarif

Operatori economici şi instituţii publice
	UM
	Tarife distincte

	Colectarea separată și transportul separat al deșeurilor similare reziduale
	lei/tonă
	530,45 + TVA

	Colectarea separată și transportul separat al deșeurilor similare reciclabile
	lei/tonă
	293,59 + TVA


2.
Capitolul, Dispoziții finale, se modifică și va avea următorul cuprins:

Completările efectuate la Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T. nr.462/16.12.2021, intră în vigoare în luna decembrie 2022.

Având în vedere prevederile legale expuse în prezentul raport, apreciem că proiectul de hotărâre  privind completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara, îndeplinește condițiile pentru a fi supus dezbaterii și aprobării plenului consiliului local.

